CELEX: 52009PC0470
Language: el
Date: 2009-09-11
Title: Πρόταση Απόφαση του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή Διατήρησης του Τόνου του Νοτίου Ημισφαιρίου

Σημαντική ανακοίνωση νομικού περιεχομένου

|

52009PC0470

Πρόταση Απόφαση του Συμβουλίου σχετικά με τον καθορισμό της θέσης που πρέπει να λάβει η Κοινότητα στην Επιτροπή Διατήρησης του Τόνου του Νοτίου Ημισφαιρίου  /* COM/2009/0470 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 11.9.2009COM(2009) 470 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή Διατήρησης του Τόνου του Νοτίου ΗμισφαιρίουΑΙΤΙΟΛΟΓΙΚΗ ΕΚΘΕΣΗΣύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, οι θέσεις που πρέπει να λαμβάνονται για λογαριασμό της Κοινότητας στις Περιφερειακές Οργανώσεις Διαχείρισης Αλιείας, όταν αυτές καλούνται να εκδώσουν αποφάσεις οι οποίες παράγουν έννομα αποτελέσματα, πλην των αποφάσεων που συμπληρώνουν ή τροποποιούν το θεσμικό πλαίσιο των οικείων συμφωνιών, πρέπει να αποφασίζονται από το Συμβούλιο με ειδική πλειοψηφία βάσει πρότασης της Επιτροπής.Βάσει της εν λόγω υποχρέωσης και σε συνέχεια παρόμοιων αποφάσεων του Συμβουλίου και άλλων παρόμοιων προτάσεων της Ευρωπαϊκής Επιτροπής για άλλες Περιφερειακές Οργανώσεις Διαχείρισης Αλιείας, η Ευρωπαϊκή Επιτροπή υποβάλλει την παρούσα πρόταση απόφασης σχετικά με τον καθορισμό της θέσης που πρέπει να λάβει η Κοινότητα στην Επιτροπή Διατήρησης του Τόνου του Νοτίου Ημισφαιρίου. Η παρούσα πρόταση ακολουθεί την ίδια προσέγγιση με εκείνες που αφορούν άλλες Περιφερειακές Οργανώσεις Διαχείρισης Αλιείας, ώστε να υπάρχει συνεκτικότητα.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τον καθορισμό της θέσης που πρέπει να λάβει η Κοινότητα στην Επιτροπή Διατήρησης του Τόνου του Νοτίου ΗμισφαιρίουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37, σε συνδυασμό με το άρθρο 300 παράγραφος 2 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 33 της συνθήκης ΕΚ, σε συνδυασμό με το άρθρο 32, προβλέπει ότι ένας από τους στόχους της Κοινής Αλιευτικής Πολιτικής είναι η εξασφάλιση του εφοδιασμού. Ο κανονισμός (ΕΚ) αριθ. 2371/2002[1] προβλέπει ότι η Κοινότητα εφαρμόζει προληπτική προσέγγιση όταν λαμβάνει μέτρα που έχουν ως στόχο την προστασία και τη διατήρηση των έμβιων υδρόβιων πόρων, την εξασφάλιση της βιώσιμης εκμετάλλευσής τους και την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα. Ο εν λόγω κανονισμός προβλέπει επίσης ότι η Κοινότητα πρέπει να επιδιώκει την προοδευτική εφαρμογή μιας προσέγγισης, όσον αφορά τη διαχείριση της αλιείας, που να στηρίζεται στο οικοσύστημα, και πρέπει να συμβάλλει στη διεξαγωγή αποδοτικών αλιευτικών δραστηριοτήτων στο πλαίσιο οικονομικά βιώσιμου και ανταγωνιστικού κλάδου αλιείας και υδατοκαλλιέργειας, παρέχοντας επαρκές βιοτικό επίπεδο σε όσους εξαρτώνται από αλιευτικές δραστηριότητες, λαμβάνοντας ταυτόχρονα υπόψη τα συμφέροντα των καταναλωτών.(2) Η Επιτροπή Διατήρησης του Τόνου του Νοτίου Ημισφαιρίου (CCSBT) συνεστήθη βάσει της Σύμβασης για τη Διατήρηση του Τόνου του Νότιου Ημισφαιρίου. Η Ευρωπαϊκή Κοινότητα είναι συνεργαζόμενο μη συμβαλλόμενο μέρος της CCSBT από το 2007 και οφείλει να εφαρμόζει τις αποφάσεις της σύμφωνα με το ψήφισμα της CCSBT για τη θέσπιση του καθεστώτος του συνεργαζόμενου μη συμβαλλόμενου μέρους της διευρυμένης επιτροπής και της διευρυμένης επιστημονικής επιτροπής που εκδόθηκε το 2003. Η CCSBT έχει τη δυνατότητα, στηριζόμενη σε επιστημονικά στοιχεία, να λάβει αποφάσεις με στόχο τη διατήρηση των πληθυσμών του τόνου του Νότιου Ημισφαιρίου σε επίπεδα που θα εξασφαλίσουν την μακροπρόθεσμη βιωσιμότητα των εν λόγω αποθεμάτων.(3) Σύμφωνα με το άρθρο 300 παράγραφος 2 δεύτερο εδάφιο της συνθήκης ΕΚ, η θέση της Κοινότητας σε οργανισμούς οι οποίοι έχουν συσταθεί βάσει περιφερειακών αλιευτικών συμφωνιών και οι οποίοι καλούνται να λάβουν αποφάσεις που παράγουν έννομα αποτελέσματα (πλην εκείνων που τροποποιούν το θεσμικό πλαίσιο των οικείων συμφωνιών), εγκρίνεται με ειδική πλειοψηφία από το Συμβούλιο κατόπιν πρότασης της Επιτροπής.ΑΠΟΦΑΣΙZEI:Άρθρο 1Η θέση που πρέπει να υιοθετηθεί για λογαριασμό της Κοινότητας στην Επιτροπή Διατήρησης του Τόνου του Νότιου Ημισφαιρίου, όταν η εν λόγω επιτροπή καλείται να λάβει αποφάσεις οι οποίες παράγουν έννομα αποτελέσματα, καθορίζεται στο παράρτημα της παρούσας απόφασης.Άρθρο 2Η θέση της Κοινότητας που καθορίζεται στο παράρτημα της παρούσας απόφασης αξιολογείται και, εφόσον αυτό ενδείκνυται, αναθεωρείται από το Συμβούλιο βάσει πρότασης της Επιτροπής, το αργότερο κατά την ετήσια συνεδρίαση της Επιτροπής Διατήρησης του Τόνου του Νότιου Ημισφαιρίου το 2014.Βρυξέλλες,Για το ΣυμβούλιοΟ/Η ΠρόεδροςΠΑΡΑΡΤΗΜΑΘέση της Κοινότητας στην Επιτροπή Διατήρησης του Τόνου του Νοτίου Ημισφαιρίου1. ΑρχέςΣτο πλαίσιο της CCSBT, η Ευρωπαϊκή Κοινότητα:α) ενεργεί σύμφωνα με τους στόχους που επιδιώκει να επιτύχει η Κοινότητα στο πλαίσιο της Κοινής Αλιευτικής Πολιτικής, ειδικότερα μέσω της προληπτικής προσέγγισης για την επίτευξη της βιώσιμης εκμετάλλευσης του τόνου του Νότιου Ημισφαιρίου, για την προώθηση της σταδιακής εφαρμογής μιας προσέγγισης όσον αφορά τη διαχείριση της αλιείας που να στηρίζεται στο οικοσύστημα και για την ελαχιστοποίηση της επίπτωσης των αλιευτικών δραστηριοτήτων στα θαλάσσια οικοσυστήματα, καθώς και μέσω της προώθησης ενός οικονομικά βιώσιμου και ανταγωνιστικού κοινοτικού αλιευτικού τομέα, παρέχοντας επαρκές βιοτικό επίπεδο σε όσους εξαρτώνται από τις αλιευτικές δραστηριότητες και λαμβάνοντας ταυτόχρονα υπόψη τα συμφέροντα των καταναλωτών·β) εξασφαλίζει ότι τα μέτρα που λαμβάνει η CCSBT συνάδουν με τους στόχους της σύμβασης CCSBT·γ) εξασφαλίζει ότι τα μέτρα που λαμβάνει η CCSBT συνάδουν με το διεθνές δίκαιο, και ιδίως με τις διατάξεις της Σύμβασης των Ηνωμένων Εθνών για το Δίκαιο της Θαλάσσης, της συμφωνίας των Ηνωμένων Εθνών σχετικά με τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων και της συμφωνίας για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα·δ) προωθεί την εναρμόνιση με τα μέτρα που έχουν εγκριθεί από άλλες περιφερειακές οργανώσεις διαχείρισης της αλιείας·ε) επιδιώκει τη συνέργεια με την πολιτική που ασκεί η Κοινότητα στο πλαίσιο των διμερών αλιευτικών σχέσεών της με τρίτες χώρες και τη συνοχή με την πολιτική της στον τομέα των εξωτερικών σχέσεων·στ) εξασφαλίζει την τήρηση των δεσμεύσεων της Κοινότητας σε διεθνές επίπεδο.2. ΠροσανατολισμοίΗ Ευρωπαϊκή Επιτροπή επιδιώκει, στο μέτρο του δυνατού, να στηρίξει την έγκριση από την CCSBT των ακόλουθων δράσεων:α) αυστηρά μέτρα διατήρησης και διαχείρισης για τον τόνο του Νότιου Ημισφαιρίου που θα εξασφαλίσουν την μακροπρόθεσμη βιωσιμότητά του μέσω του συστήματος των TAC και των ποσοστώσεων, λαμβάνοντας υπόψη τις βέλτιστες διαθέσιμες επιστημονικές γνωμοδοτήσεις. Όπου αυτό είναι απαραίτητο, εξετάζεται η δυνατότητα λήψης ειδικών μέτρων για τα αποθέματα τα οποία υφίστανται τις επιπτώσεις της υπεραλίευσης ώστε να αποφευχθεί οιαδήποτε αύξηση των αλιευτικών δραστηριοτήτων·β) μέτρα ελέγχου της αλιευτικής προσπάθειας για να εξασφαλιστεί ότι η αλιευτική προσπάθεια είναι ανάλογη προς τις διαθέσιμες αλιευτικές δυνατότητες·γ) την εκπόνηση και εφαρμογή μέτρων παρακολούθησης, ελέγχου και επιτήρησης και, μεταξύ άλλων, καθεστώς παρατηρητών και μέτρα που λαμβάνει το κράτος λιμένα·δ) ενισχυμένα μέτρα καταπολέμησης των δραστηριοτήτων παράνομης, λαθραίας και άναρχης (IUU) αλιείας·[1] ΕΕ L 358 της 31.12.2002, σ. 59.